Derek Bell je upokojeni britanski dirkač Formule 1. Debitiral je v sezoni 1968, toda nastopil je le na dveh dirkah in na obeh odstopil. Odstopil je tudi na edini dirki, na kateri je nastopil v sezoni 1969, v sezoni 1970 pa je na eni dveh dirk, na katerih je dirkal, Veliki nagradi ZDA, osvojil svojo edino prvenstveno točko v karieri za šesto mesto. Tudi v sezoni 1971 je odstopil na edini dirki na kateri je nastopil, v sezoni 1972 je nastopil na štirih, toda na dve se ni kvalificiral, na dveh pa je odstopil. Po letu premora se je v sezoni 1974 kvalificiral le na eno od petih dirk in še tam je odstopil, po koncu sezone pa se je upokojil kot dirkač Formule 1. V letih 1975, 1981, 1982, 1986 in 1987 je zmagal na dirki 24 ur Le Mansa.